open-index/open-wikipedia-markdown huggingface dataset:
மெகாராவின் தியாஜெனீஸ்

**மெகாராவின் தியாஜெனீஸ்** (*Theagenes of Megara*, ) என்பவர் கிமு ஏழாம் நூற்றாண்டில் பண்டைய கிரேக்க நகரமான மெகாராவை ஆட்சி செய்த ஆட்சியாளர் ஆவார். இவரது வாழ்க்கை குறித்த ஒரே ஆதாரமாக, இவர் இறந்து பல நூற்றாண்டுகளுக்குப் பிறகு எழுத்தாளர்களால் பதிவுசெய்யப்பட்ட நிகழ்வுகள் ஆகும். அதன் நம்பகத்தன்மை கேள்விக்குரியது. இவரது வாழ்க்கையைப் பற்றி மிகக் குறைவாகவே அறியப்பட்டாலும், இவர் *பழமையான* துவக்ககால கிரேக்க சர்வாதிகாரிகளில் ஒருவராகக் கருதப்படுகிறார். 

## வாழ்க்கை
மெகாராவின் தியாகனெஸ் தனக்கு ஒரு மெய்க்காப்பாளரைக் கொடுக்கும்படி மெகாரியர்களை வழிக்கு கொண்டுவந்ததாக  அரிசுட்டாட்டில் கூறுகிறார். பின்னர் இவர் தன் மெய்க்காபாளர்களை  நகரத்தை தன் கட்டுப்பாட்டில் கொண்டுவர பயன்படுத்தினார்.  மற்றொரு இடத்தில் அரிஸ்டாட்டில், பணக்காரர்களை கூட்டமாக ஆற்றில் கொன்று தியாகன்ஸ் ஆட்சிக்கு வந்ததாக கூறுகிறார்.  இந்தக் கதைகளி நம்பகமானவையானது தெளிவாகத் தெரியவில்லை. பணக்கார பிரபுத்துவத்திற்கும் அடிநிலையில் உள்ள ஏழை மக்களுக்கும் இடையேயான வர்க மோதலில் தலையிட்டு ஒரு கொடுங்கோலன் அதிகாரம் பெறுவதற்கான ஒரு எடுத்துக்காட்டாக அரிஸ்டாட்டில் இந்த நிகழ்வை முன்வைக்கிறார்.  

தியாஜெனீஸ் தன் மகளை ஒலிம்பிக் போட்டிகளில் வெற்றி பெற்றவரான ஏதென்சின் சைலோனுக்கு மணமுடித்ததாக துசிடிடீஸ் கூறுகிறார். டெல்ஃபிக் ஆரக்கிளைக் கலந்தாலோசித்த சிலோன், கிமு 630 இல் ஒலிம்பிக் போட்டிகளின் போது, தியாஜெனீஸ் வழங்கிய படையுடன் அக்ரோபோலிசைக் கைப்பற்றுவதன் மூலம் ஏதென்சை தன் கட்டுப்பாட்டில் கொண்டுவர முடிவு செய்தார். அந்த முயற்சி தோல்வியடைந்தது; சிலோனும் அவருடைய ஆதரவாளர்களும் முற்றுகையிடப்பட்டு கொல்லப்பட்டனர்.  இதன் பின்னர் தியாஜெனீஸ் மற்றும் மெகாராவுக்கு என்ன விளைவுகள் ஏற்பட்டன என்பது தெளிவாகத் தெரியவில்லை. சில அறிஞர்கள் இந்த நடவடிக்கையின் தோல்வியை தியாஜெனீஸ் அதிகாரத்தின் வீழ்ச்சியுடன் இணைக்கின்றனர்.  தியாஜெனீஸ் தூக்கியெறியப்பட்டு நாடுகடத்தப்பட்டார் என்று புளூட்டாக் கூறுகிறார். ஆனால் இது எப்படி நடந்தது என்று அவர் கூறவில்லை. இவர் வெளியேற்றப்பட்ட பிறகு, மெகாரா ஒரு சிலவர் ஆட்சிக் குழுவால் ஆளப்பட்டது. 

## குறிப்புகள்
 
பகுப்பு:பண்டைய கிரேக்க ஆட்சியாளர்கள்
வினோத் கினரிவாலா

**வினோத் கினரிவாலா**  (**Vinod Kinariwala)**  இந்தியாவின் அகமதாபாத்தைச் சேர்ந்த ஓர் இந்திய சுதந்திர ஆர்வலர் ஆவார்.

## சுயசரிதை
வினோத் கினரிவாலா 1924 ஆம் ஆண்டு செப்டம்பர் மாதம் 20 ஆம் தேதியன்று சம்னாதாசு கினரிவாலாவுக்கு மகனாகப் பிறந்தார். இந்தியாவின் அகமதாபாத்தில் உள்ள குசராத்து கல்லூரியில் இடைநிலை மாணவராக இருந்தார்.  1942 ஆம் ஆண்டு ஆகத்து மாதம்  9 ஆம் தேதியன்று மகாத்மா காந்தி தலைமையில் வெள்ளையனே வெளியேறு இயக்கம் தொடங்கப்பட்டது. மறுநாள் சட்டக் கல்லூரி மாணவர்களால் ஒரு பேரணி நடத்தப்பட்டது. பேரணி குசராத்து கல்லூரியை அடைந்த போது அங்கு மற்ற மாணவர்களும் இவர்களுடன் இணைந்தனர். பேரணியை கலைக்க போலீசார் தடியடி நடத்தினர். கல்லூரிக்கு முன்பாக இந்தியக் கொடியை ஏற்ற முயன்றதற்காக கினரிவாலா பிரித்தானிய உதவிக் கண்காணிப்பாளர் காவல்துறையினரால் சுட்டுக் கொல்லப்பட்டார்.     

## மரபு
1947 ஆம் ஆண்டில், செய பிரகாசு நாராயணின் நினைவாக கல்லூரி வளாகத்தில் வீர் வினோத் கினரிவாலா நினைவகம் திறக்கப்பட்டது.   இந்த நினைவுச்சின்னத்தை வடிவமைத்தவர் ரவிசங்கர் ராவல் .  காளை அதன் கொம்புகளால் ஓர் இளைஞரை எடுத்துச் செல்வதாக வடிவமைக்கப்பட்டிருந்தது. இது பிரித்தானிய  பேரரசுக்கு எதிரான இளைஞர்களின் அடையாளத்தை  சித்தரிக்கிறது.  இந்தியக் கொடியுடன் ஒரு கையும், சுதந்திர இயக்கத்தின் அடையாளமாக உடைந்த கைவிலங்கும் இதில் இடம்பெற்றிருந்தன. ஒவ்வொரு ஆண்டும் ஆகத்து மாதம் 9 ஆம் தேதி அகில இந்திய சனநாயக மாணவர் அமைப்பு  இவரது நினைவிடத்தில் அஞ்சலி செலுத்துகிறது. 

இவர் இறந்த சாலைக்கு சாகித்  *வீர் கினரிவாலா மார்க் என்று*  இவரது நினைவாகப் பெயரிடப்பட்டது. 

## மேற்கோள்கள்

 
பகுப்பு:1924 பிறப்புகள்
பகுப்பு:1942 இறப்புகள்
பகுப்பு:இந்திய விடுதலைப் போராட்ட வீரர்கள்
பகுப்பு:அகமதாபாத் மாவட்ட நபர்கள்
கரம் (திருவிழா)

[thumb| [சார்க்கண்டு|சார்க்கண்டில் கரம் பூசை]]
thumb|ஜார்கிராமில் கரம் பூசை
**கரம்** (*Karam*) என்பது சார்க்கண்டு, பீகார், மத்தியப் பிரதேசம், சத்தீசுகர், அசாம், ஒடிசா , மேற்கு வங்காளம் ஆகிய இந்திய மாநிலங்களில் கொண்டாடப்படும் ஒரு அறுவடைத் திருவிழா ஆகும். இது கரம்-தேவதை (கரம்-இறைவன்/கடவுள்), சக்தி, இளமை மற்றும் இளமையின் கடவுள் வழிபாட்டிற்காக அர்ப்பணிக்கப்பட்டுள்ளது.  காரியா, கோர்பா, கூலி / குலிஸ், பாகல், பைகா, பிஞ்ச்வாரி, பூமிஜ், ஓரான், முண்டா, சந்தாலிகள், குட்மி, கர்மலி, லோக்ரா போன்ற பல மக்கள் குழுக்கள் இத்திருவிழாவை கொண்டாடுகிறார்கள். இந்து மாதமான பாதோவின் (பத்ரா) பௌர்ணமியின் (பூர்ணிமா ) 11 வது நாளில் திருவிழா நடத்தப்படுகிறது. இது ஆகஸ்ட் மற்றும் செப்டம்பர் மாதங்களுக்கு இடையில் வருகிறது. இளம் கிராமவாசிகளின் குழுக்கள் காட்டிற்குச் சென்று மரம், பழங்கள் மற்றும் பூக்களை சேகரிக்கின்றன. கரம் கடவுளின் வழிபாட்டின் போது இவை படைக்கப்படுகின்றன. இந்த காலகட்டத்தில், மக்கள் குழுவாக ஒன்றாக பாடி நடனமாடுகிறார்கள். முழு பள்ளத்தாக்கும் "நாள் முழுக்க" பறை தாளத்துக்கு நடனமாடுகிறது.

கரம் ஒரு அறுவடை திருவிழா. இவ்விழாவிற்கு இயற்கைக்கும் நெருங்கிய தொடர்பு உண்டு. இந்த பண்டிகையின் போது மக்கள் தங்களின் வாழ்வாதாரமாக இருக்கும் மரங்களை வணங்குகிறார்கள். மேலும் அவர்கள் தங்கள் விவசாய நிலங்களை பசுமையாக வைத்திருக்கவும், வளமான விளைச்சலை உறுதிப்படுத்தவும் இயற்கை அன்னையை வேண்டிக்கொள்கிறார்கள். நல்ல முளைப்புக்கான வழிபாடு தானிய பயிர்களின் வளத்தை அதிகரிக்கும் என்பது நம்பிக்கை. கரம் தேவதை/கரம் தேவி (சக்தி, இளமை மற்றும் இளமையின் கடவுள்) திருவிழாவின் போது வழிபடப்படுகிறது. பக்தர்கள் நாள் முழுவதும் விரதம் இருந்து கரம் மற்றும் குங்கிலியம் கிளைகளை வணங்குகிறார்கள். பெண்கள் நல்வாழ்வு, நட்பு மற்றும் சகோதரத்துவத்திற்காக ஜாவா பூவை பரிமாறி கொண்டாடுகிறார்கள்.

## மேலும் படிக்க
*
*
## சான்றுகள்

பகுப்பு:சார்க்கண்டின் பண்பாடு
பகுப்பு:இந்து சமய விழாக்கள்
பகுப்பு:அறுவடைப் பண்டிகைகள்
பித்ருக்கள்

**பித்ருக்கள்** ( Pitrs : पितृ, தந்தையர்) என்போர் இந்து கலாச்சாரத்தில் மறைந்த முன்னோர்களின் ஆவிகள் ஆவர். அவர்கள் அடிக்கடி ஆண்டுதோறும் நினைவுகூரப்படுகிறார்கள்.

பஞ்சாபி நாட்டார் சமயத்தில், ஜெய்ஸ்தா (மூத்தவர்), தஹக் (புனித நெருப்பு), அர் சமாதி (கோயில்கள்) ஆகியவை மூதாதையர்களின் வழிபாட்டிற்காக அர்ப்பணிக்கப்பட்டது.

## மனித பித்ருக்களும், தெய்வீக பித்ருக்களும்
பித்ருக்கள் பற்றிய மிக முழுமையான கணக்குகள் வாயு புராணத்திலும் பிரம்மாண்ட புராணத்திலும் காணப்படுகின்றன]]. மேலும், இவர் இரண்டும் நடைமுறையில் ஒரே மாதிரியானவை. அரி வம்சத்தில் உள்ள கணக்கு சிறியது. ஆனால் அவைகளுடன் நெருக்கமாக ஒத்துப்போகிறது. இதே போன்ற ஆனால் சுருக்கமான கணக்குகள் மச்ச புராணத்திலும், பத்ம புராணத்திலும் காணப்படுகின்றன. பித்ரு என்பதில் வெவ்வேறு வகைகள் உள்ளன. மேலும் அவை வெவ்வேறு தோற்றம், வடிவங்கள், தரங்கள், இருப்பிடங்களைக் கொண்டுள்ளன. தேவ பித்ருக்களுக்கும், மனிதர்களாய் இருந்து இறந்த பித்ருக்கள் ஆகியோரிடையே ஒரு பரந்த வேறுபாடு உள்ளது. பித்ருக்களில் சிலர் பரலோக வாழிடங்களில் வசிக்கிறார்கள், மற்றவர்கள் பாதாள உலகில் வசிக்கிறார்கள்.

தேவ பித்ருக்கள் மிகவும் பழமையான நற்பண்புகள் கொண்டவர்கள். மேலும், அவர்கள் ஒருபோதும் அழிய மாட்டார்கள். மனித பித்ருக்கள் தேவ பித்ருக்களின் அதே நிலையை அடைந்து அவர்களுடன் சொர்க்கத்தில் நேர்மையாக வாழ முடியும்..

அவர்கள் ஒவ்வொரு ஆயிரம் மகாயுகங்களின் முடிவிலும் மீண்டும் பிறந்து உலகங்களை உயிர்ப்பிக்கிறார்கள். அவர்களிடமிருந்து அனைத்து மனுக்களும் புதிய படைப்பில் உள்ள அனைத்து சந்ததிகளும் உற்பத்தி செய்யப்படுகின்றன.

## தெய்வீக பித்ருக்களின் ஏழு வகுப்புகள்
தேவ பித்ருக்களில் ஏழு வகைகள் உள்ளன. அவற்றில் மூன்று உடலற்றது (அமுர்தயம்). மற்ற நான்கும் உடலியல் (சமுர்த்தயம்) ஆகும். பித்ருக்களின் மூன்று நிராகார ஆணைகள் வைரராஜாக்கள், அக்னிசுவத்தர்கள், பர்கிசதாக்கள். பித்ருக்களின் நான்கு உடல் வரிசைகள் சோமபாஸ், அவிஷ்மனாஸ், அஜ்யபாஸ் மற்றும் சுகலின்ஸ் (அல்லது மானசஸ்) ஆகும்.

### பித்ருக்களின் பரம்பரை
தெய்வீக பித்ருக்களின் ஏழு வகுப்புகளுக்கும் ஒவ்வொரு *மானசி கன்யா* (மனதில் பிறந்த மகள்) இருந்தனர். இமயமலையின் மனைவியான மேனா வைரராஜாவின் மகள். அச்சோதா நதி அக்னிஷ்வத்தர்களின் மகள். சுகர் முனிவரின் மனைவி பிவாரி பர்கிசதாசின் மகள். நருமதை ஆறு சோமபாவின் மகள். யசோதா அவிசமனாசின் மகள், விசுவமகத்தின் மனைவி மற்றும் திலீபனின் தாயார். மன்னன் நகுசனின் மனைவி விரஜா, அச்யபாசின் மகள். மேலும், சுக்ராச்சாரியாரின் மனைவியான கோ அல்லது எச்ரிங்கா மானசசின் மகள். 

## இவற்றையும் பார்க்கவும்

* நீத்தார் வழிபாடு
* பித்ரு பட்சம் : பித்ருக்கள் கௌரவிக்கப்படும் 16 நாள் காலம்
* சிரார்த்தம்
* தர்ப்பணம்

## சான்றுகள்

## குறிப்புகள்
*Dallapiccola, Anna: *Dictionary of Hindu Lore and Legend* ().

பகுப்பு:இந்து தொன்மவியல் மாந்தர்
பச்சை சிட்டு

***பச்சை சிட்டு*** (*Golden-fronted leafbird*)(*குளோரப்சிசு ஆரிப்ரன்சு)* என்பது பச்சைக்குருவி சிற்றினம் ஆகும். இது இந்தியத் துணைக்கண்டம் மற்றும் தென்மேற்கு சீனாவிலிருந்து தென்கிழக்காசியா மற்றும் சுமத்ரா வரை காணப்படுகிறது.

இது ஒரு மரத்தில் கூடு கட்டி 2-3 முட்டைகளை இடுகிறது. இந்த சிற்றினம் பூச்சிகள் மற்றும் பெர்ரிகளை சாப்பிடுகிறது.

## வகைப்பாட்டியல்
முன்பு, சுமத்ரான் இலைப்பறவை ஒரு துணையினமாகக் கருதப்பட்டது. ஆனால் இந்த இரண்டு பச்சைக்குருவிகளும் உருவவியல் மற்றும் பிற பண்புகளில் நன்கு வேறுபடுகின்றன.

## விளக்கம்
முதிர்ச்சியடைந்த குருவி பச்சை நிற உடலுடன் கருமுகமும் தொண்டையும் மஞ்சள் நிற ஓரங்களுடன் காணப்படும். இது அடர் பழுப்பு நிற கருவிழிகளுடன் மற்றும் கருமையான பாதங்கள் மற்றும் அலகுகளுடன் கூடியது. இது மஞ்சள் கலந்த ஆரஞ்சு நிற நெற்றி மற்றும் நீல வரிகளைக் கொண்டுள்ளது (ஆனால் நீல நிற பறக்கும் இறகுகள் மற்றும் நீல-சிறகு இலைப்பறவையின் வால் பக்கங்கள் இல்லை). இளம் பறவையின் தலை பச்சை நிறத்துடன் முகம் மற்றும் தொண்டை கருப்பு நிறமின்றி காணப்படும். பெண் குருவியின் முகம் மற்றும் தொண்டையின் நிறம் மங்கலான கருமை நிறத்துடன் காணப்படும்.

தென்னிந்திய இனமான, *சி. ஆ. பிரண்டாலிசின்* முகம் கருப்பு நிறத்துடன் ஓரங்களில் மஞ்சள் நிற குறுகிய கோட்டுடன் காணப்படும். தொண்டை கருப்பாகவும் நீல பட்டையுடன் மற்றும் மந்தமான ஆரஞ்சு முன்னெற்றியுடன் காணப்படும். இந்தியாவின் தென்கடைக்கோடி பகுதியிலும் இலங்கையிலும் காணப்படும் துணையினமான *இன்சுலாரிசு* *பிரண்டலிசை* விடச் சற்று சிறியதாக உள்ளது.

### குரல்
இதன் ஓசை கொண்டைக்குருவியின் ஓசை போன்று காணப்படும். இவை மற்ற பறவை இனங்களின் அழைப்புகளைப் பிரதிபலிப்பதாகவும் உரத்த குரலில் ஒலிப்பதாகவும் அறியப்படுகிறது.

## வாழிடம்
பச்சைச் சிட்டு இலைக்குருவி இந்தியா, வங்காளதேசம், இலங்கை மற்றும் தென்கிழக்கு ஆசியாவின் சில பகுதிகளில் வசிக்கும் பொதுவான குருவி வகையாகும். இதன் வாழிடம் காடு மற்றும் புதர்கள் ஆகும்.

## நடத்தை
பச்சைச்சிட்டு தனது கூடுகளை மரத்தில் கட்டி, கூடுஒன்றில் 2 முதல் 3 முட்டைகள் வரை இடும். இந்த சிற்றினம் பூச்சிகள் மற்றும் பெர்ரிகளை சாப்பிடுகிறது.

## படங்கள்

படிமம்:Golden-fronted_Leafbird_-_Bandavhgarh_-_India_8120_(16844995627).jpg|thumb|பூக்கும் *பூட்டா மோனோசுபெர்மா* மரத்தில்
படிமம்:Golden-fronted Leafbird (Chloropsis aurifrons) feeding at Jayanti, Duars, West Bengal W Picture 312.jpg|புக்சா புலிகள் காப்பகத்தில் (சல்பைகுரி மாவட்டம், மேற்கு வங்காளம், இந்தியா.
படிமம்:Golden-fronted Leafbird (Chloropsis aurifrons) at Jayanti, Duars, West Benga W2 Picture 305.jpg|இந்தியாவின் மேற்கு வங்கத்தின் சல்பைகுரி மாவட்டத்தில் உள்ள புக்சா புலிகள் காப்பகத்தில்.
படிமம்:Chloropsis aurifrons-20031005.jpg|சிங்கப்பூரின் ஜூரோங் பேர்ட்பார்க்கில்
படிமம்:Golden Fronted Leafbird during daytime.jpg|இந்தியாவின் நாகர்கோல் தேசிய பூங்காவில் ஆண் குருவி


## மேற்கோள்கள்

**Birds of India* by Grimmett, Inskipp and Inskipp, 
* Wells, D. R. (2005). Chloropsis aurifrons (Golden-fronted Leafbird). pp.&nbsp;265–266 in: del Hoyo, J., A. Elliott, & D. A. Christie. eds. (2005). *Handbook of the Birds of the World.* Vol. 10. Cuckoo-shrikes to Thrushes. Lynx Edicions, Barcelona.

பகுப்பு:தெற்காசியப் பறவைகள்
மைக்கேல் கீட்டன்

**மைக்கேல் ஜான் டக்ளஸ்** என்பவர் ஒரு அமெரிக்க நடிகர் ஆவார். இவர் **மைக்கேல் கீட்டன்** என்ற பெயரால் அறியப்படுகிறார். இவர் பேட்மேன் (1989) மற்றும் பேட்மேன் ரிட்டர்ன்ஸ் (1992) போன்ற படங்களில் பேட்மேனாக நடித்துள்ளார்.

இவர் நடித்து 2014ஆம் ஆண்டு வெளிவந்த பேர்ட்மேன் திரைப்படத்திற்காக பாராட்டைப் பெற்றார். அக்கதாபாத்திரத்துக்காக ஒரு கோல்டன் குளோப் விருதை வென்றார். அகாதமி விருதுக்கு பரிந்துரைக்கப்பட்டார்.

## உசாத்துணை

பகுப்பு:Articles with hCards
பகுப்பு:ஆங்கில அமெரிக்கர்கள்
பகுப்பு:அமெரிக்க ஆண் தொலைக்காட்சி நடிகர்கள்
பகுப்பு:அமெரிக்க ஆண் திரைப்பட நடிகர்கள்
பகுப்பு:இருபத்தொராம் நூற்றாண்டு அமெரிக்க ஆண் நடிகர்கள்
பகுப்பு:இருபதாம் நூற்றாண்டு அமெரிக்க ஆண் நடிகர்கள்
பகுப்பு:வாழும் மக்கள்
பகுப்பு:1951 பிறப்புகள்
பிவண்டி-நிஜாம்பூர் மாநகராட்சி

**பிவண்டி-நிஜாம்பூர் மாநகராட்சி** (**Bhiwandi-Nizampur City Municipal Corporation**) இந்தியாவின் மகாராட்டிரா மாநிலத்தின் தானே மாவட்டத்தில் அமைந்த மாநகராட்சிகளில் ஒன்றாகும்.  இம்மாநகராட்சி பிவண்டி-நிஜாம்பூர்  எனும் இரட்டை நகரங்களைக் கொண்டது. 84 வார்டுகள் கொண்ட பிவண்டி-நிஜாம்பூர் மாநகராட்சி 2002-ஆம் ஆண்டில் நிறுவப்பட்டது. இதன் நிர்வாகத் தலைமையிடம் பிவண்டியில் உள்ளது. 2011-ஆம் ஆண்டில் இமமாநகராட்சியின் மக்கள் தொகை 7,09,665

## மக்கள் தொகை பரம்பல்
2011 இந்திய மக்கள் தொகை கணக்கெடுப்பின் படி, 84 வார்டுகள் கொண்ட பிவண்டி-நிஜாம்பூர் மாநகராட்சியின் மொத்த மக்கள் தொகை 7,09,665  ஆகும். மக்கள் தொகையில் ஆண்கள் 4,15,339   மற்றும் 2,94,326  பெண்கள் ஆக உள்ளனர். பாலின விகிதம் 1000 ஆண்களுக்கு  709 பெண்கள் வீதம் உள்ளனர். 6 வயதிற்குட்பட்ட குழந்தைகள் எண்ணிக்கை 91,825 - 12.94 %  ஆகும். சராசரி எழுத்தறிவு  79.48 %   ஆகும்.  இதன் மக்கள் தொகையில் இந்துக்கள் 39.34%, இசுலாமியர்கள் 56.01%, பௌத்தர்கள் 1.55%,  சமணர்கள் 2.66%, கிறித்துவர்கள் 0.23% மற்றும் பிறர் 0.16%  ஆக உள்ளனர்.

## மேற்கோள்கள்

## வெளி இணைப்புகள்
* Official website 

பகுப்பு:தானே மாவட்டம்
பகுப்பு:மகாராட்டிரா மாநில மாநகராட்சிகள்
பகுப்பு:மகாராட்டிரத்திலுள்ள மாநகரங்கள்
பகுப்பு:மகாராட்டிர மாநிலத்திலுள்ள ஊர்களும் நகரங்களும்
விவேரா

***விவேரா*** (*Viverra*) என்பது ஒரு பாலூட்டி பேரினமாகும். *விவேராவை* கரோலஸ் லின்னேயஸ் 1758-ல் முதன்முதலில் பேரினமாகப் பரிந்துரைத்து விவரித்தார். இது இந்தியப் பெரிய புனுகுப்பூனை (வி*. சிப்பெதா*) உள்ளிட்ட பல சிற்றினங்களை உள்ளடக்கியது. இந்தப் பேரினம் விவிரிடே குடும்பத்தில் ஜான் எட்வர்ட் கிரே என்பவரால் 1821 துணைநிலையில் வைக்கப்பட்டது.

## சிறப்பியல்புகள்
*விவேரா* சிற்றினங்கள் மற்ற பேரினங்களிலிருந்து முன்னங்கால் அடிப்படையில் வேறுபடுத்தப்படுகின்றன. இந்த சிற்றினங்களின் முன்னங்காலின் மூன்றாவது மற்றும் நான்காவது கால் இலக்கங்கள் உள்ளிழுக்காமல் பாதுகாப்காக  உறையின் மூலம் செயல்படுகிறது. கால் பட்டை முடியால் சூழப்பட்டுள்ளன. மேலும் நீண்ட மற்றும் குறுகிய தலையோட்டுடன் குறுகிய, கிட்டத்தட்ட இணையான, சுருங்கிய இடுப்புடன் காணப்படும்.

## வாழும் சிற்றினங்கள்

## மேற்கோள்கள்

பகுப்பு:பாலூட்டிகள்
பகுப்பு:பாலூட்டிப் பேரினங்கள்
பகுப்பு:புனுகுப்பூனைகள்
ரெட்டி வலசை

**ரெட்டி வலசை** (*Reddivalasai*) என்பது இந்திய ஒன்றியம்,  தமிழ்நாட்டின், கிருஷ்ணகிரி மாவட்டம், ஊத்தங்கரை வட்டத்துக்கு,  உட்பட்ட  ஒரு வருவாய் கிராமம் ஆகும். இது பெரியதள்ளப்பாடி ஊராட்சிக்கு உட்பட்டது.

## அமைவிடம்
இந்த ஊரானது மாவட்ட தலைநகரான கிருஷ்ணகிரியிலிருந்து 57 கிலோமீட்டர் தொலைவிலும், ஊத்தங்கரையில் இருந்து 10 கிலோமீட்டர் தொலைவிலும், சென்னையில் இருந்து 231 கிலோமீட்டர் தொலைவிலும் உள்ளது.

## மக்கள் வகைப்பாடு
2011 மக்கள் தொகை கணக்கெடுப்பின்படி இந்த ஊரில் மொத்த வீடுகள் 	280, மொத்த மக்கள் தொகை 									1327, இதில் 655 ஆண்களும், 672 பெண்களும் அடங்குவர். கிராமத்தில் கல்வியறிவு பெற்றவர்கள் விகிதம் 	59.5 %  ஆகும். இது தமிழ்நாட்டின் சராசரி எழுத்தறிவு விகிதமான 80.09 % ஐ விடக்குறைவு ஆகும்
## மேற்கோள்


பகுப்பு:கிருஷ்ணகிரி மாவட்டத்திலுள்ள கிராமங்கள்
உலகளாவிய கொரோனாவைரசு தடுப்பூசி

**உலகளாவிய கொரோனாவைரசு தடுப்பூசி**  (*Universal coronavirus vaccine*)  அனைத்து கொரோனா வைரசு திரிபுகளுக்கும் எதிராக பயனுள்ளதாக இருக்கும் எனக் கருதப்படும் ஒரு கொரோனா வைரசு தடுப்பூசி ஆகும். பான் கொரோனாவைரசு தடுப்பூசி என்ற பெயராலும் இது அழைக்கப்படுகிறது.  இந்த உலகளாவிய தடுப்பூசி மனிதர்களுக்கு நோயை ஏற்படுத்துகின்ற கோவிட்-19 போன்ற கொரோனாவைரசு திரிபுகளுக்கு எதிராக பாதுகாப்பை வழங்கும். எதிர்கால கொரோனாவைரசு திரிபுகளுக்கு எதிராகவும் இது பாதுகாப்பை  வழங்கும். எதிர்காலத்தில் கொரோனா வைரசு தொற்று நோய்கள் மற்றும் உலகம்பரவு நோய்களைத் தடுக்க இதுபோன்றதொரு தடுப்பூசி முன்மொழியப்பட்டது.

உலகளாவிய கொரோனா வைரசு தடுப்பூசியை உருவாக்கும் முயற்சிகள் 2020 ஆம் ஆண்டின் முற்பகுதியில் தொடங்கின. தேசிய  ஒவ்வாமை மற்றும் தொற்று நோய்களுக்கான நிறுவனத்தைச் சேர்ந்த இயக்குநர் அந்தோனி ஃபாசி, வைரசு வல்லுநர் இயெப்ரி கே. தௌபன்பெர்கர், டேவிட் எம். மோரென்சு ஆகியோர் 2021 ஆம் ஆண்டு டிசம்பர் மாதத்தில் உலகளாவிய கொரோனா வைரசு தடுப்பூசியின் வளர்ச்சிக்கு ஒப்புதல் அளித்தனர்.  பன்னாட்டு கூட்டுமுயற்சி வௌவால்களிடமிருந்து எடுக்கப்பட்ட கொரோனா வைரசு மாதிரியை விரிவாக ஆராய்வதற்கும், வன விலங்குகள், பண்ணை விலங்குகளில் ஏற்கனவே இருக்கின்ற மற்றும் வளர்ந்து வருகின்ற கொரோனா வைரசுகளின் முழுமையான உலகத்தைப் புரிந்து கொள்ளவும் இம்முயற்சி உதவும் என்ற கருத்தை முன்னிறுத்தி இவர்கள் வாதிடுகின்றனர். 
## மேற்கோள்கள்

பகுப்பு:கோவிட்-19
பகுப்பு:நோய்த் தடுப்பு மருந்துகள்
வருடாந்திர உயிரிக்கட்டுப்பாடு தொழிற் கூட்டம்

**வருடாந்திர உயிரிக்கட்டுப்பாடு தொழிற் கூட்டம்  (Annual Biocontrol Industry Meeting)**  என்பது உலகம் முழுவதும் உள்ள உயிரியல் தாவர பாதுகாப்பு தயாரிப்புகளின் உற்பத்தியாளர்கள் கூடும் வருடாந்திர மாநாடு ஆகும். 2005  ஆம் ஆண்டு முதல் ஒவ்வோ ஆண்டும்  300 - 400 நிறுவனங்களில் இருந்து 700 - 800 பிரதிநிதிகள் இந்த கூட்டத்தில் பங்கேற்கின்றனர்.   

மாநாட்டின் குறிக்கோள், இயற்கையான (உயிரியல்) முறைகள் மூலம் தாவரப் பயிர்களில் தாவரங்கள் மற்றும் பூச்சிகளைக் கட்டுப்படுத்துதல், குறிப்பாக உயிரி விளைவுகள் பற்றிய வணிக மற்றும் அறிவியல் அனுபவங்களை பரிமாறிக்கொள்வது மற்றும் வணிக  அறிவியல் முன்னேற்றங்களை வழங்குவதாகும்.

இந்த சந்திப்பு ஒவ்வோர் இலையுதிர் காலத்திலும் சுவிட்சர்லாந்து நாட்டிலுள்ள பேசெல் நகரத்தில்  நடைபெறுகிறது. மேலும் உயிரியல் வேளாண்மைக்கான சுவிட்சர்லாந்து  ஆராய்ச்சி நிறுவனம்  இதை ஏற்பாடு செய்து நடத்துகிறது.  இதற்கு இணையாக, உயிரியல் தாவரப் பாதுகாப்புத் தொழிலைப் பிரதிநிதித்துவப்படுத்தும் சங்கமான பன்னாட்டு உயிரி கட்டுப்பாடு உற்பத்தியாளர்கள் சங்கத்தின் ஆண்டுக் கூட்டமும் நடைபெறுகிறது.

செருமனியின் வேதிப்பொருள் உற்பத்தி செய்யும் பி.ஏ.எசு.எப் எனப்படும் பன்னாட்டு நிறுவனம், பேயர் எனப்படும் மருந்து உற்பத்தி நிறுவனம், உயிரியல் பயிர் பாதுகாப்பு நிறுவனம்,  உயிர்பாதுகாப்பு நிறுவனம்  டி சங்கோசே,  கோப்பெர்ட்டு,  மன்சாண்டோ பயோ ஏ.ஜி   ஓரோ அக்ரி,  சுமிட்டோமா, சிங்கெண்டா, வேலண்டு பயோசயன்சசு நிறுவனங்கள் இக்கூட்டத்தின் முக்கிய ஆதரவாளர்கள் ஆவர்.
## மேற்கோள்கள்

## புற இணைப்புகள்
* வலைப்பக்கம் ABIM Basel 
* வலைப்பக்கம் FIBL சுவிட்சர்லாந்து
* இணையப்பக்கம் IBMA - சர்வதேச உயிரி கட்டுப்பாடு உற்பத்தியாளர்கள் சங்கம்
* ஏஜி பயோவேர்ல்ட்
* விவசாயத்தில் பயோ இசுடிமுலண்ட்சு சங்கம் 
* EU திட்ட பயோஃபெக்டர்
* பயோஃபெக்டர் தரவுத்தளம் 

பகுப்பு:சுவிட்சர்லாந்து
பகுப்பு:உயிரியல் நிகழ்வுகள்
எம். கோபாலகிருஷ்ணன்

எம்.கோபாலகிருஷ்ணன் தமிழில் சிறுகதைகளும் நாவல்களும் எழுதிவரும் எழுத்தாளர். காப்பீட்டுத்துறையில் பணியாற்றி வருகிறார். கோவையில் வசிக்கிறார்.

## தனிவாழ்க்கை
எம்.கோபாலகிருஷ்ணன் திருப்பூர் நெசவாளர் காலனியில் பிறந்தவர்.உள்ளூர் ஆரம்பப் பள்ளி, திருப்பூர் ஆண்டகை மேல்நிலைப் பள்ளி ஆகிய பள்ளிகளில் படித்தார்.  சிக்கண்ணா கலைக் கல்லூரியில் இளங்கலை வணிகவியல் படித்தார். இந்தி இலக்கியத்திலும் முதுகலைப் பட்டம் பெற்றவர். கோவையில் வசிக்கிறார். காப்பீட்டுத்துறை அதிகாரியாக பணிபுரிகிறார்.

## படைப்புக்கள்
எம்.கோபாலகிருஷ்ணன் சூத்ரதாரி என்னும் பெயரில் சிற்றிதழ் ஒன்றை கல்லூரிக்காலத்தில் நடத்தினார். அதன்பின் அப்பெயரிலேயே மனஓசை போன்ற இதழ்களில் எழுத ஆரம்பித்தார். இவருடைய முதல் கவிதைத் தொகுதி சூத்ரதாரி என்ற பெயரில் வெளியாகியது. அதன்பின் எம்.கோபாலகிருஷ்ணன் என்ற பெயரில் எழுத ஆரம்பித்தார்.

எழுத்தாளர் ஜெயமோகனுடன் இணைந்து ’சொல் புதிது’ என்னும் சிற்றிதழை நடத்தினார். இலக்கிய உரையாடல்களை ஒருங்கமைத்திருக்கிறார்

### நாவல்கள்
*அம்மன் நெசவு
*மணற்கடிகை
*மனைமாட்சி
*தீர்த்த யாத்திரை
### சிறுகதைத் தொகுதிகள்
*பிறிதொரு நதிக்கரை
*முனிமேடு
*சக்தியோகம்
*மல்லி 
### குறுநாவல் தொகுதிகள்
*வால்வெள்ளி
*மாயப் புன்னகை
### கட்டுரைத் தொகுப்பு
*நினைவில் நின்ற கவிதைகள் (2018)- சிறுவாணி வாசகர் மையம்
*மொழி பூக்கும் நிலம் (2019)-தமிழினி
*ஒரு கூடைத் தாழம்பூ (2019)-தமிழினி

### மொழியாக்கம்
*காதலின் துயரம் [கதே]
*ஆண்டன் செகோவ் சிறுகதைகள்
*அறிவு [ நாராயணகுரு]
*ஈஸோவாஸ்ய உபநிடதம் உரை [நித்ய சைதன்ய யதி]
*ஒரு அடிமையின் வரலாறு – வாழ்க்கைச் சரிதம் – பிரடெரிக் டக்ளஸ் (2001)
*சிவப்புத் தகரக் கூரை – நாவல் – நிர்மல்வர்மா ( 2013 )
*துயர்நடுவே வாழ்வு ( திகார் பெண்களின் கவிதைகள் ) (2015)
*வால்காவிலிருந்து கங்கை வரை [ராகுல சாங்கிருத்தியாயன்]
### இணையாக்கங்கள்
*இலக்கிய உரையாடல்கள் ( ஜெயமோகனுடன் இணைந்து கண்ட நேர்காணல்கள் ) – (2006)
*வீட்டின் மிக அருகே மிகப் பெரும் நீர்ப்பரப்பு ( செங்கதிர் தொகுத்த ரேமண்ட் கார்வரின் சிறுகதைத் தொகுப்பு ) – (2014)

## விருதுகள்
*கதா விருது - 1999
*தமிழ்நாடு அரசின் சிறந்த மொழிபெயர்ப்புக்கான விருது - 2001
*சிறந்த நாவலுக்கான தஞ்சை பிரகாஷ் விருது -  2018

## வெளியிணைப்பு
எம். கோபாலகிருஷ்ணன் இணையதளம்

## மேற்கோள்கள்

பகுப்பு:தமிழக எழுத்தாளர்கள்
பகுப்பு:திருப்பூர் மாவட்ட மக்கள்
செலகாரம்பட்டி

**செலகாரம்பட்டி** (*Salamarathupattii*) என்பது இந்திய ஒன்றியம்,  தமிழ்நாட்டின், கிருஷ்ணகிரி மாவட்டம், ஊத்தங்கரை வட்டத்துக்கு, உட்பட்ட ஒரு வருவாய் கிராமம் ஆகும். இது வேங்கடத்தாம்பட்டி ஊராட்சிக்கு உட்பட்டது.

## அமைவிடம்
இந்த ஊரானது மாவட்ட தலைநகரான கிருஷ்ணகிரியிலிருந்து 48 கிலோமீட்டர் தொலைவிலும், ஊத்தங்கரையில் இருந்து 6 கிலோமீட்டர் தொலைவிலும் மாநிலத் தலைநகரான சென்னையில் இருந்து 243 கிலோமீட்டர் தொலைவிலும் உள்ளது.

## மக்கள் வகைப்பாடு
2011 மக்கள் தொகை கணக்கெடுப்பின்படி இந்த ஊரில் மொத்த வீடுகள் 70, மொத்த மக்கள் தொகை 											279, இதில் 152 ஆண்களும், 127 பெண்களும் அடங்குவர். கல்வியறிவு பெற்றவர்கள் விகிதம் 	55.9 % ஆகும்.  இது தமிழ்நாட்டின் சராசரி எழுத்தறிவு விகிதமான 80.09 % ஐ விடக்குறைவு ஆகும்.

## மேற்கோள்


பகுப்பு:கிருஷ்ணகிரி மாவட்டத்திலுள்ள கிராமங்கள்
மீரா-பய்ந்தர்

**மீரா பயந்தர்** (**Mira-Bhayandar**) இந்தியாவின் மகாராட்டிரா மாநிலத்தின் தானே மாவட்டத்தில் அமைந்த பெரிய நகரங்களில் ஒன்றாகும். 79 வார்டுகளும், 79.4 சதுர கிலோ மீட்டர் பரப்பளவும்  கொண்ட மாநகராட்சியான இந்நகரம் மும்பை பெருநகரப் பகுதியாகும். இந்நகரம்  சால்செட் தீவிற்கு வடக்கில் அமைந்துள்ளது.

## மக்கள் தொகை பரம்பல்
2011 இந்திய மக்கள் தொகை கணக்கெடுப்பின் படி, 1,87,059 வீடுகள் கொண்ட மீரா-பயாந்தர் மாநகராட்சியின் மொத்த மக்கள் தொகை  8,09,378 ஆகும். மக்கள் தொகையில் ஆண்கள்  429,260 மற்றும்  380,118 பெண்கள் ஆக உள்ளனர். பாலின விகிதம் 1000 ஆண்களுக்கு  898 பெண்கள் வீதம் உள்ளனர். 6 வயதிற்குட்பட்ட குழந்தைகள் எண்ணிக்கை 88,015 - 10.87% ஆகும். சராசரி எழுத்தறிவு 90.98%   ஆகும். இதன் மக்கள் தொகையில் இந்துக்கள் 68.96%, இசுலாமியர்கள் 16.28%, பௌத்தர்கள் 1.86%,  சமணர்கள் 5.67%, சீக்கியர்கள் 0.53%, கிறித்துவர்கள் 6.01% மற்றும் பிறர்  0.68% ஆக உள்ளனர்.
## மேற்கோள்கள்

## வெளி இணைப்புகள்
*Ancient History of Thane
*Mira-Bhayandar Municipal Corporation official site.

பகுப்பு:மகாராட்டிர மாநிலத்திலுள்ள ஊர்களும் நகரங்களும்
பகுப்பு:மகாராட்டிர மாநிலத்திலுள்ள மாநகரங்கள்
பகுப்பு:தானே மாவட்டம்
பகுப்பு:மகாராட்டிரத்தில் உள்ள மாநகராட்சிகள்
பாந்த்ரா

**பாந்த்ரா** (**Bandra**) இந்தியாவின் மகாராட்டிரா மாநிலத்தின் பெருநகரமும்பை மாநகராட்சியில் அமைந்த பகுதிகளில் ஒன்றாகும்.  இது மும்பை பெருநகர மாநகராட்சியில், மண்டலம் எண் 3-இல், வார்டு எண் **எச்** மேற்கில் அமைந்துள்ளது.  மும்பை மாவட்டத்தையும் - பாந்தரா நகரத்தையும் பிரிக்கும், மித்தி ஆற்றின் கரையில்,  மும்பை புறநகர் மாவட்டத்தில் பாந்த்ரா நகரம் அமைந்துள்ளது.  பாந்திரா நகரம், கிழக்கு பாந்திரா மற்றும் மேற்கு பாந்திரா என இரண்டாக பிரிக்கப்பட்டுள்ளது.  மகாராட்டிராவில் மும்பை, புனே நகரகளுக்கு அடுத்து இந்நகரம் மூன்றாவது பெரிய வணிக மையமாக உள்ளது. 

## அருகமைந்த பகுதிகள்
பாந்திரா நகரம் மித்தி ஆற்றாங்கரையில் உள்ளது. பாந்தரா நகரத்திற்கு அருகே தாராவி, கர், குர்லா, மாகிம், சாந்தகுரூஸ் பகுதிகள் உள்ளது. 
## போக்குவரத்து

பாந்திரா கிழக்கில் இரயில்வே நிலையம் உள்ளது. பாந்திரா-வொர்லி கடற்பாலம் பாந்திராவையும், மத்திய மும்பையையும் இணைக்கிறது.

## மேற்கோள்கள்

மும்பை பெருநகரப் பகுதி
பகுப்பு:மும்பை புறநகர் மாவட்டம்
பாயந்தர்

**பயாந்தர்** (**Bhayandar**)  இந்தியாவின் மகாராட்டிரா மாநிலத்தின் தானே மாவட்டத்தில் அமைந்த மீரா-பயந்தர்  மாநகராட்சியில் அமைந்த பகுதியாகும். பயாந்தர் நகரம், பயாந்தர் கிழக்கு மற்றும் மேற்கு என இரண்டாகப் பிரிக்கப்பட்டுள்ளது. இது மும்பை பெருநகரப் பகுதி ஆகும். இது மும்பை நகரத்திற்கு வடக்கில் அமைந்துள்ளது. பயாந்தர் தொடருந்து நிலையம் மும்பை நகரத்துடன் மின்சார இரயில்களால் இணைக்கப்பட்டுள்ள்து.

## மேற்கோள்கள்

## வெளி இணைப்புகள்
* MBMC Official website
*https://timesofindia.indiatimes.com/city/mumbai/mumbai-bjps-jyotsna-hasnale-is-new-mira-bhayander-corporator/articleshow/74318681.cms

பகுப்பு:மகாராட்டிர மாநிலத்திலுள்ள ஊர்களும் நகரங்களும்
பகுப்பு:தானே மாவட்டம்
பாராடாக்சூரசு

**பாராடாக்சூரசு** (*Paradoxurus*) என்பது மூன்று மரநாய்களை உள்ளடக்கிய பாலூட்டிப் பேரினம் ஆகும். இவை விவேரிட் குடும்பத்தினைச்  சார்ந்தது என பிரெடரிக் குவியெர் 1822-ல் முதலில் விவரித்தார். *பாராடாக்சூரசு* சிற்றினங்கள் அகன்ற  தலையுடன், நாசித்துளையினைச் சுற்றி பெரிய அளவிலான முடியில்லா பகுதியினைக் கொண்ட முகவாய் நடுவில் ஆழமாக வரிப்பள்ளத்துடன் காணப்படும். இவற்றின் பெரிய காதுகள் நுனியில் வளைந்து காணப்படும். வால் கிட்டத்தட்டத் தலை மற்றும் உடலைப் போலவே நீளமானது. 

ஆசிய மரநாய், பொன்னிற மரநாய் மற்றும் பழுப்பு புனுகுப்பூனை ஆகியவை இந்தப் பேரினத்தின் கீழ் வரும் மூன்று சிற்றினங்கள் ஆகும்.

## சிறப்பியல்புகள்
*பாராடாக்சூரசு* சிற்றினங்கள் ஒரு பரந்த தலை, ஒரு பெரிய முகவாய், குறுகிய முகவாயின் நடுவில் ஆழமான பள்ளங்களுடன் கூடியன. இவற்றின் பெரிய காதுகள் நுனியில் வளைந்து காணப்படும். உட்புற முகடுகளும் பர்சேகளும் நன்கு வளர்ந்தவை. மண்டை ஓடு குறிப்பிடத்தக்கத் தசை வடிவத்தை வெளிப்படுத்துகிறது. இதனுடைய பல் சூத்திரம் . ஆகும். வால் கிட்டத்தட்டத் தலை மற்றும் உடலை நீளத்திலும், சில சமயங்களில் உடலைவிட மிகவும் நீளமாகவும், பின் பாதத்தைப் போல ஆறு மடங்கு நீளம் வரை இருக்கும்.

## வகைப்பாட்டியல்
2005ஆம் ஆண்டு வரை, இந்த பேரினமானது தென்கிழக்காசியாவைச் சேர்ந்த மூன்று சிற்றினங்களை உள்ளடக்கியதாக வரையறுக்கப்பட்டது:

2009ஆம் ஆண்டில், இலங்கையில் மட்டுமே வாழக்கூடிய அகணிய உயிரிகளான பொன்னிற மரநாய் (பா*. ஆரியசு*, குவியர், 1822), இலங்கை பழுப்பு பனை புனுகுப்பூனை (பா*. மொன்டானசு*, கெலார்ட், 1852) மற்றும் தங்க உலர் மண்டல பனை புனுகுப்பூனை (*பா. செடெனோசெப்பாலசு,* குரோவெசு மற்றும் பலர், 2009), இதில் சேர்க்கப் பரிந்துரைக்கப்பட்டது. ஆனால் அடுத்தடுத்த ஆய்வில், மிகக் குறைந்த மரபணு வேறுபாடு மற்றும் பொன்னிற மரநாயில் புவியியல் சார்ந்த அமைப்பு காணப்படாததால் முன்மொழியப்பட்ட கருத்து ஆதரவு பெறவில்லை. உருவவியல் தரவுகளின் ஒப்பீடு, ஆசியப் பனை மரநாய் மூன்று முக்கிய கிளைகளை  உள்ளடக்கியது. இவை தனித்தனி சிற்றினங்களாக அங்கீகரிக்கப்பட வேண்டும். அதாவது இந்தியத் துணைக்கண்டம் மற்றும் தென்கிழக்கு ஆசியாவில் ஒன்று (*[[ஆசிய மரநாய்|ஆசிய மரநாய், பாராடாக்சூரசு கெர்மாப்ரோடிடசு]]* சென்சு சிடிக்டோ), சுமத்திரா, சாவகம் மற்றும் பிற சிறிய தீவுகளில் காணப்படுவது (*பாராடாக்சூரசு* *முசங்கா*), மற்றும் பிலிப்பைன்ஸ் மற்றும் மெந்தாவாய் தீவுகள் பதிலாட்புலத்தில் காணப்படுவது (*பாராடாக்சூரசு* *பிலிப்பீன்சு*). இருப்பினும், மரபணு தரவு சிற்றினங்கள் நிலை வேறுபாட்டை ஆதரிக்கவில்லை.

## மேற்கோள்கள்

## வெளி இணைப்புகள்

*

பகுப்பு:மரநாய்கள்
பகுப்பு:பாலூட்டிப் பேரினங்கள்
சின்னப்பல் மரநாய்

**சின்னப்பல் மரநாய்** (*Small-toothed palm civet*)(*ஆர்க்டோகாலிடியா திரிவிர்கட்டா*) என்பது **முக்கோடு மரநாய்** என்று அழைக்கப்படுகிறது. இது தென்கிழக்காசியாவின் அடர்ந்த காடுகளில் காணப்படுகிறது. இது இந்தியாவின் அசாம் மாநிலம் முதல் இந்தோசீனா மற்றும் மலாய் தீபகற்பம் மற்றும் சுமத்ரா, பாங்கா ஆகிய நாடுகளிலும், ஜாவா, போர்னியோ மற்றும் இந்தோனேசியாவின் அருகிலுள்ள பல சிறிய தீவுகளிலும் காணப்படுகிறது.

## விளக்கம்
1832-ல் ஜான் எட்வர்டு கிரே இந்த மரநாய் குறித்த முதல் அறிவியல் விளக்கம் நெதர்லாந்தின் லைடனில் உள்ள ரிஜ்க்ஸ்மியூசியம் வான் நேடுர்லிஜ்கே ஹிஸ்டோரியின் சேகரிப்பில் உள்ள மாலுகு தீவுகளின் விலங்கியல் மாதிரியை அடிப்படையாகக் கொண்டது. இது கருப்பு சாம்பல் நிறத்தில், கருப்பு பாதங்கள் மற்றும் பின்புறத்தில் மூன்று கருப்பு நீளமான கோடுகளுடன் காணப்படும்

இது ஒற்றை சிற்றினம் கொண்ட பேரினமாகும். *ஆர்க்டோகாலிடியா*வில் ஆர்க்டோ என்றால் 'கரடி என்றும் காலிடா என்றால் சிறிய மரநாய் என்று பெயர். சிற்றினப் பெயரான *திரிவிர்கடா* என்ற என்பதற்கு இலத்தீன் மொழியில் 'மூன்று-கோடுகள்' என்று பொருள்.

## உடலமைப்பு
சின்னப்பல் மரநாய் நடுத்தர உயரமுடையது. இதன் எடை 2.4 கிலோ (5.3&nbsp;பவுண்ட்) வரையும் உடல் நீளம் 53 செ. மீ. வாலானது 58 செ. மீ. வரை இருக்கும். இது குறுகிய உரோமங்களைக் கொண்டுள்ளது. இந்த உரோமங்கள் பொதுவாகப் பழுப்பு அல்லது மெருகு நிறத்தில் இருக்கும். தலை அடர் சாம்பல் நிறமுடையது. இதன் முகவாய் பழுப்பு நிறத்தில் வெள்ளை நிற கோடுகளுடன் (மூக்கிலிருந்து நெற்றி வரை) காணப்படும். பெண் மரநாய்களுக்கு மட்டும் பெரினியல் எனப்படும் வாசனை சுரப்பி உள்ளது. இது பிறப்பு உறுப்புக்கு அருகில் அமைந்துள்ளது

## இனப்பெருக்கம்
இது அனைத்துண்ணி வகையினைச் சார்ந்தது. இதன் உணவாகப் பூச்சிகள், சிறிய பாலூட்டிகள், கூடு கட்டும் பறவைகள், பழங்கள், தவளைகள் மற்றும் பல்லிகள் ஆகும். மற்ற பனை மரநாய்களைப் போலவே இத பழக்கவழக்கங்கள் தனித்து, மரங்களில் வாழ்ந்து இரவு நேரங்களில் இரை தேடுபவையாக உள்ளது. இதன் கர்ப்ப காலம் 45 நாட்கள். சராசரியாக 3 குட்டிகள் ஈனும். பிறந்த குட்டிகள் 11 நாட்களில் கண்களைத் திறக்கின்றன. இரண்டு மாதங்கள் வரை தாய் பாலூட்டும். இது வருடத்திற்கு இரண்டு முறை இனப்பெருக்கம் மேற்கொள்ளும். ஆனால் குறிப்பிட்ட இனச்சேர்க்கை காலம் இல்லை. சுமார் 11 ஆண்டுகள் வரை உயிர் வாழக்கூடியது. இந்தச் சிற்றினமும் தென்கிழக்கு ஆசிய வன விலங்குகளைப் போலவே காடழிப்பால் அச்சுறுத்தப்படுகிறது.

## மேற்கோள்கள்

பகுப்பு:இந்தோனேசியப் பாலூட்டிகள்
பகுப்பு:சீனாவின் பாலூட்டிகள்
பகுப்பு:இந்தியப் பாலூட்டிகள்
ஜிவித்புத்ரிகா

**ஜிவித்புத்ரிகா** (*Jivitputrika*) (ஜித்தியா என்றும் அழைக்கப்படுகிறது) என்பது மூன்று நாட்கள் நீடிக்கும் இந்து பண்டிகையாகும். இது ஐப்பசி மாதத்தில் கிருஷ்ண- பட்சத்தின் ஏழாவது முதல் ஒன்பதாம் சந்திர நாள் வரை கொண்டாடப்படுகிற. இது முக்கியமாக இந்திய மாநிலங்களான பீகார், சார்க்கண்டு ,உத்தரப்பிரதேசம்  , நேபாளத்தின் மைதிலி, மகதி , போச்புரி பேசும் பகுதிகளில் கொண்டாடப்படுகிறது. இதில் தாய்மார்கள் தங்கள் குழந்தைகளின் நலனுக்காக (தண்ணீர் குடிக்கமலிருந்து) நோன்பு கடைபிடிக்கிறார்கள்.

## சடங்குகள்
இது மூன்று நாள் திருவிழாவாகும்.

* நஹாய்-காய் : முதல் நாள் நஹாய்-காய், தாய்மார்கள் குளித்த பின்னரே உணவு உண்கின்றனர். நெய் மற்றும் இந்துப்பு கொண்டு தயாரிக்கப்படும் சைவ உணவை உண்கின்றனர்.
* குர்-ஜிதியா அல்லது ஜிவிபுத்ரிகா நாள்: இது இரண்டாவது நாள் , இதில் தாய்மார்கள் தண்ணீர் கூட அருந்தாமல் கடுமையான விரதத்தை கடைபிடிக்கிறார்கள்.
* பரணம்: தாய்மார்கள் நோன்பு திறக்கும் மூன்றாவது நாள் இது. காய்கறிகள்,கீரைகள், இலைகள், மதுவா ரொட்டி போன்ற பல்வேறு சுவையான உணவுகள் தயாரிக்கப்படுகின்றன.

## புராணக் கதை
ஒரு கதையின் படி, ஜிமுத்வான்ஹன் என்பவன் கந்தர்வர்களின் அரசராவான். அவன் தனது இராச்சியத்தை தனது சகோதரர்களுக்கு விட்டுக்கொடுத்து, தனது தந்தைக்கு சேவை செய்ய காட்டுக்குச் சென்றான். அங்கே ஒரு வயதான பெண் துக்கத்தில் இருப்பதைக் கண்டான். அவள் தான் நாகவம்சத்தைச் (பாம்புகளின் குடும்பம்) சேர்ந்தவள் என்று சொன்னாள். அவள் தன் ஒரே மகனை கருடனுக்கு மறுநாள் உணவளிக்க வேண்டும். ஜிமுத்வான்ஹன் அவளது ஒரே மகனைப் பாதுகாப்பதாக உறுதியளித்தான். மறுநாள் பாறைப் படுக்கையில் படுத்து கருடனுக்குத் தன்னை அர்ப்பணித்தான். கருடன் வந்து தன் நகங்களால் ஜிமுத்வான்ஹனைத் தாக்கினான். ஜிமுத்வான்ஹன் அமைதியாக இருந்தான். பிறகு கருடன் தாக்குவதை நிறுத்தியது. கருடன் அவனது அடையாளத்தைப் பற்றி விசாரித்தது. பின்னர் ஜிமுத்வான்ஹன் முழு கதையையும் விவரித்தான். அவனது கருணையால் ஈர்க்கப்பட்ட கருடன், நாகவம்சத்தவரிடமிருந்து எவரையும் உணவாகக் கோரமாட்டேன் என்று உறுதியளித்தது. இந்த புராணத்தை போற்றுவதற்காக தாய்மார்கள் தங்கள் குழந்தைகளின் நலனுக்காக விரதம் இருக்கின்றனர்.

## சான்றுகள்

பகுப்பு:இந்து சமய விழாக்கள்
இட்டெர்பியம் பாசுபைடு

**இட்டெர்பியம் பாசுபைடு** (*Ytterbium phosphide*) என்பது YbP என்ற மூலக்கூற்று வாய்ப்பாட்டால் விவரிக்கப்படுகிறது.  இட்டெர்பியமும் பாசுபரசும் சேர்ந்து இச்சேர்மம் உருவாகிறது. இட்டெர்பியத்தின் பாசுபைடு சேர்மங்களில் இதுவும் ஒன்றாகும்.  

## தயாரிப்பு
இட்டெர்பியமும் பாசுபீனும் திரவ அமோனியாவில் வினைபுரிந்து Yb(PH2)2•5NH3 என்ற அணைவுச் சேர்மம் உருவாகிறது. இதை இட்டெர்பியம் பாசுபைடாக சிதைக்க முடியும்:
::Yb(PH2)2*5NH3 -> Yb(PH2)2 + 5NH3

::2Yb(PH2)2 -> YbP + 2PH3 + H2 
## இயற்பியல் பண்புகள்
550 பாகை செல்சியசு வெப்பநிலையில் இட்டெர்பியம் பாசுபைடு சிதைவடைகிறது. 
:: 3YbP -> Yb3P2 + P 

ஐதரோகுளோரிக் அமிலம், இராச திராவகம், நைட்ரிக் அமிலம் போன்றவற்றில் இது கரையும். இட்டெர்பியம் பாசுபைடு கனசதுர திட்டத்தில் Fm3m என்ற இடக்குழுவில் கருப்பு நிற படிகங்களாக உருவாகிறது. 

## பயன்கள்
உயர் ஆற்றல் நிலை, உயர் அலைவரிசை பயன்பாடுகள், சீரொளி மற்றும் இதர ஒளியியல் இருமுனையங்களில் இட்டெர்பியம் பாசுபைடு ஒரு குறைக்கடத்தியாகப் பயன்படுத்தப்படுகிறது.   

## மேற்கோள்கள்

பகுப்பு:இட்டெர்பியம்(III) சேர்மங்கள்
பகுப்பு:பாசுபரசு சேர்மங்கள்
பகுப்பு:பாசுபைடுகள்
பகுப்பு:குறைக்கடத்திகள்
பகுப்பு:பாறை உப்பு படிகக் கட்டமைப்பு
சிரம்பான் மாவட்டம்

**சிரம்பான் மாவட்டம்** என்பது (மலாய்: *Daerah Seremban*; ஆங்கிலம்: *Seremban District*; சீனம்: 芙蓉县) மலேசியா, நெகிரி செம்பிலான் மாநிலத்தில் உள்ள ஒரு மாவட்டம். சிரம்பான் மாவட்டத்தின் முக்கிய நகரம் சிரம்பான் *(Seremban)* நகரம். அதுவே நெகிரி செம்பிலான் மாநிலத்தின் தலைநகரமும் ஆகும்.

கோலாலம்பூர் பெருநகரில் இருந்து தெற்கே 54 கி.மீ. தொலைவிலும்; மலாக்கா நகரில் இருந்து 86 கி.மீ. தொலைவிலும்; ஜொகூர் பாரு நகரில் இருந்து 270 கி.மீ. தொலைவிலும்; அமைந்து உள்ளது. 

நெகிரி செம்பிலான் மாநிலத்தில் உள்ள ஏழு மாவட்டங்களில் இதுவும் ஒரு மாவட்டம் ஆகும்.

## நிர்வாகம்

புதிதாக உருவாக்கப்பட்ட சிரம்பான் மாநகராட்சி; சிரம்பான் மாவட்டம் முழுவதையும் உள்ளடக்கியது. 1 சனவரி 2020-இல் சிரம்பான் மாநகராட்சி; மற்றும் நீலாய் நகராட்சி ஆகிய இரு மன்றங்களும் ஒன்றிணைக்கப் பட்டன. அதன் மூலம் சிரம்பான் மாநகராட்சி உருவாக்கப்பட்டது.

### சிரம்பான் மாவட்டத்தில் உள்ள முக்கிம்கள்
சிரம்பான் மாவட்டத்தில் மாவட்டத்தில் 8 முக்கிம்கள் உள்ளன.

# அம்பாங்கான் *(Ampangan)*
# லாபு *(Labu)*
# லெங்கெங் *(Lenggeng)*
# பந்தாய் *(Pantai)*
# ராசா *(Rasah)*
# ரந்தாவ் *(Rantau)*
# சிரம்பான் நகரம் *(Seremban City)*
# செத்துல் *(Setul)*

## நகரப் பகுதிகள்
### சிரம்பான் மையப் பகுதி
சிரம்பான் மாநகரத்தின் மையப் பகுதிகள்; சிரம்பான் மாநகராட்சியின் அதிகார வரம்பிற்குள் வருகின்றன.

# சிரம்பான் *(Seremban)*
# ராசா *(Rasah)*
# ராசா ஜெயா *(Rasah Jaya)*
# மம்பாவ் *(Mambau)*
# செனவாங் *(Senawang)*
# தெமியாங் *(Temiang)*
# லோபாக் *(Lobak)*
# பாரோய் *(Paroi)*
# புக்கிட் செடாங் *(Bukit Chedang)*
# புக்கிட் புளாசம் *(Bukit Blossom)*
# சிரம்பான் 2 *(Seremban 2)*
# அம்பாங்கான் *(Ampangan)*
# ஆக்லாந்து *(Oakland)*
# புக்கிட் கெபாயாங் *(Bukit Kepayang)*
# கெமாயான் *(Kemayan)*
# சிக்காமாட் *(Sikamat)*
# பண்டார் ஸ்ரீ செண்டாயான் *(Bandar Sri Sendayan)*
# தாமான் பெர்மாய் *(Taman Permai)*

### சிரம்பான் புறப்பகுதி
சிரம்பான் மாநகரத்தின் புறப் பகுதிகள்; நீலாய் நகராட்சிக் கழகத்தின் (Nilai Municipal Council) அதிகார வரம்பிற்குள் வருகின்றன.

# நீலாய் *(Nilai)*
# பண்டார் பாரு நீலாய் *(Bandar Baru Nilai)*
# ரந்தாவ் *(Rantau)*
# மந்தின் *(Mantin)*
# சுங்கை காடுட் *(Sungai Gadut)*
# லாபு *(Labu)*
# லெங்கெங் *(Lenggeng)*
# தாமான் சிரம்பான் ஜெயா *(Taman Seremban Jaya)*
# பண்டார் சிரம்பான் செலாத்தான் *(Bandar Seremban Selatan)*
# தாமான் துங்கு ஜாபார் *(Taman Tuanku Jaafar)*
# ராசா கெமாயான் *(Rasah Kemayan)*
# பந்தாய் *(Pantai)*
# உலு பெரணாங் *(Ulu Beranang)*
# பாஜம் *(Pajam)*

## சிரம்பான் மாவட்டத்தில் உள்ள தமிழ்ப்பள்ளிகள்

மலேசியா; நெகிரி செம்பிலான்; சிரம்பான் மாவட்டத்தில் *(Seremban District)* 19 தமிழ்ப்பள்ளிகள் உள்ளன. 4854 மாணவர்கள் பயில்கிறார்கள். 445 ஆசிரியர்கள் பணியாற்றுகிறார்கள். 

## காட்சியகம்

File:Hospital Tuanku Ja'afar, Seremban, Negeri Sembilan - panoramio.jpg|சிரம்பான் பொது மருத்துவமனை
File:Palm Mall front at evening.jpg|பால் மால் வணிக மையம்
File:Bandar Seremban, Seremban, Negeri Sembilan, Malaysia - panoramio (14).jpg|சிரம்பான் இந்து ஆலயம்
File:Bandar Seremban, Seremban, Negeri Sembilan, Malaysia - panoramio (5).jpg|சிரம்பான் நகரத்தில் ஒரு சாலை


## மேற்கோள்கள்

## வெளி இணைப்புகள்

பகுப்பு:மலேசியாவின் மாவட்டங்கள்
பகுப்பு:நெகிரி செம்பிலான் மாவட்டங்கள்‎
அல்வரோ மோர்தே

**அல்வாரோ அந்தோணியோ கார்சியா பெரேசு** (*Álvaro Antonio García Pérez*)  (பிறப்பு 23 பிப்ரவரி 1975), மேடைப் பெயரான **அல்வரோ மோர்தே** என்று அழைக்கப்படுபவர், ஓர் எசுப்பானிய நடிகர் ஆவார். மணி ஹெய்ஸ்ட் என்ற தொலைக்காட்சித் தொடரில் *தெ புரொபசர்*  என்ற பாத்திரத்தில் நடித்ததன் மூலம் இவர் பரவலாக அறியப்பட்டார்.

## ஆரம்ப கால வாழ்க்கை
அல்வரோ அந்தோணியோ கார்சியா பெரேசு  1975 ஆம் ஆண்டு பிப்ரவரி 23 ஆம் தேதி அல்ஜெசிராஸில் பிறந்தார். பின்னர் தனது குடும்பத்துடன் கோர்டோபாவில் உள்ள புஜாலன்சுக்கு இடம்பெயர்ந்தார்.

மின்னணுப் பொறியியல் பிரிவில் பட்டம் பெற்ற இவர், 1999 இல் *எஸ்க்யூலா சுப்பீரியர் டி ஆர்ட் டிராம்டிகோ டி கோர்டோபா*வில் நாடகக் கலையில் பட்டம்பெற்றார். இவர், தம்பேர் பல்கலைக்கழகத்தில் முதுகலை பட்டம் பெற்றவர். பின்லாந்தில் சிறிது காலம் இருந்த பிறகு, இவர் மத்ரித்தில் குடியேறினார். 33 வயதில், இவருக்கு இடது தொடையில் புற்றுநோய் கட்டி இருப்பது கண்டறியப்பட்டது. பின்னர் அதிலிருந்து மீண்டு வந்தார்.

## தொழில் வாழ்க்கை
வலது|thumb| 2018 சிட்யெசு திரைப்பட விழாவில் ஓரியோல் பாலோவுடன் மோர்தே
எசுப்பானிய தொலைக்காட்சித் தொடரான *ஹாஸ்பிடல் சென்ட்ரலில்* சிறிய பாத்திரத்தில் நடித்தபோது மோர்தே தனது நடிப்பு வாழ்க்கையைத் தொடங்கினார். பல எசுப்பானிய பிராந்திய தொலைக்காட்சி அலைவரிகளில் ஒளிபரப்பப்பட்ட *பிளாண்டா 25*  தொலைக்காட்சித் தொடரில் முக்கியக் கதாப்பாத்திரத்தில் நடித்தார்.

## மேற்கோள்கள்

## வெளி இணைப்புகள்

* 
* அல்வாரோ மோர்டே வாழ்க்கை வரலாறு 

பகுப்பு:வாழும் மக்கள்
பகுப்பு:1975 பிறப்புகள்
யூனுஸ் கான் (மன்னன்)

**யூனுஸ் கான்** என்பவர் நடு ஆசியாவில் இருந்த மொகுலிசுதான் நாட்டின் கான் ஆவார். இவரது ஆட்சிக்காலம் 1462-1487 ஆகும். அவர் கால சீன பதிவுகளில் ஹாஜி அலி என்று குறிப்பிடப்பட்டுள்ள நபர் யூனுஸ் கான் தான் என பல வரலாற்றாளர்கள் அடையாளப்படுத்துகின்றனர். முகலாய பேரரசை தோற்றுவித்த பாபரின் தாய் வழி தாத்தா இந்த யூனுஸ் கான்.

யூனுஸ் கான் செங்கிஸ் கானின் நேரடி வழித்தோன்றல் ஆவார். இவர் செங்கிஸ் கானின் மகன் சகதை கானின் வழி வந்தவர் ஆவார்.

இவர் யாசுது நகரத்தில் கல்வி கற்றார். அவர் காலத்தில் மிகுந்த கல்வியறிவு உடைய மொகுலாயர்களில் ஒருவர் ஆனார்.

## உசாத்துணை

பகுப்பு:சீன மொழி வார்த்தைகளைக் கொண்ட கட்டுரைகள்
பகுப்பு:நடு ஆசிய மக்கள்
இலந்தனம் பாசுபைடு

**இலந்தனம் பாசுபைடு** (*Lanthanum phosphide*) என்பது LaP என்ற மூலக்கூற்று வாய்ப்பாட்டால் விவரிக்கப்படுகிறது.  இலந்தனமும் பாசுபரசும் சேர்ந்து இச்சேர்மம் உருவாகிறது. இலந்தனத்தின் பாசுபைடு சேர்மங்களில் இதுவும் ஒன்றாகும்.
 
## தயாரிப்பு
இலந்தனம் உலோகத்தை மிகையளவு பாசுபரசுடன் சேர்த்து வெற்றிடத்தில் வினைபுரியச் செய்தால் இலந்தனம் பாசுபைடு உருவாகிறது:

::  La + P -> LaP  
 
## இயற்பியல் பண்புகள்
கனசதுர திட்டத்தில் Fm3m என்ற இடக்குழுவில் a = 0.601 நானோமீட்டர், Z = 4 என்ற அலகு அடையாளக்கூறுகளில்  இலந்தனம் பாசுபைடு கருப்பு நிற படிகங்களாக உருவாகிறது.
 
நிலைப்புத்தன்மையற்ற இப்படிகங்கள் காற்றில் சிதைவடைகின்றன. 

## வேதிப் பண்புகள்
இலந்தனம் பாசுபைடு தண்ணீருடன் வினைபுரிந்து உயர் நச்சாகக் கருதப்படும் பாசுபீன் வாயுவை வெளியிடுகிறது. 
::  LaP + 3H2O -> La(OH)3 + PH3

## பயன்கள்
உயர் ஆற்றல் நிலை, உயர் அலைவரிசை பயன்பாடுகள், சீரொளி மற்றும் இதர ஒளியியல் இருமுனையங்களில் இட்டெர்பியம் பாசுபைடு ஒரு குறைக்கடத்தியாகப் பயன்படுத்தப்படுகிறது.

## இலந்தனம் பல்பாசுப்பேட்டு
இலந்தனம் பாசுபைடுடன் கூடுதலாக இலந்தனம் மிகையளவு பாசுபரசுடன் வினைபுரிந்து 
LaP5 மற்றும் LaP7 போன்ற சேர்மங்களையும் கொடுக்கிறது.    

## மேற்கோள்கள்

பகுப்பு:பாசுபைடுகள்
பகுப்பு:இலந்தனம் சேர்மங்கள்
பகுப்பு:குறைக்கடத்திகள்
பகுப்பு:பாறை உப்பு படிகக் கட்டமைப்பு
வியாட் எர்ப்

**வியாட் பெர்ரி ஸ்டேப் எர்ப்** என்பவர் அமெரிக்க மேற்கில் இருந்த ஒரு காவலர் மற்றும் சூதாடி ஆவார். ஓ.கே.கோரல் என்ற இடத்தில் நடைபெற்ற பிரபலமான துப்பாக்கிச் சண்டையில் இவர் பங்கெடுத்தார். அச்சண்டையில் காவலர்கள் மூன்று குற்றவாளிகளை கொன்றனர். அச்சண்டையில் மையமான நபர் என்று இவர் தவறாக புரிந்து கொள்ளப்படுகிறார். உண்மையில் இவர் அண்ணன் விர்ஜில் தான் அன்று தலைமைக் காவலராக இருந்தார்.

எர்ப் இறந்து இரு ஆண்டுகளுக்கு பிறகு ஸ்டூவர்ட் என். லேக் என்பவர் எழுதிய எர்பின் முதல் சுயசரிதை 1931இல் வெளியானது. இதற்குப் பிறகு பலருக்கும் எர்பைப் பற்றித் தெரியவந்தது.

## உசாத்துணை

பகுப்பு:ஆங்கில அமெரிக்கர்கள்
பகுப்பு:1929 இறப்புகள்
பகுப்பு:1848 பிறப்புகள்
அயோனிக்சு

**அயோனிக்சு** (*Aonyx*) என்ற நீர்நாய் பேரினம் மூன்று சிற்றினங்கள் கொண்ட பாலூட்டிப் பேரினம் ஆகும். இவை ஆப்பிரிக்க கால் நகமற்ற நீர்நாய், காங்கோ கால் நகமற்ற நீர்நாய் மற்றும் ஆசியக் காட்டு நீர்நாய் ஆகும். *அயோனிக்சு* என்ற வார்த்தையின் அர்த்தம் *"நகம் இல்லாதது* " என்பதாகும். இதன் முன்னொட்டு **' ("இல்லாத") மற்றும் **' ("நகம்/குளம்பு") ஆகியவற்றிலிருந்து பெறப்பட்டது.

## சிற்றினங்கள்
மூன்று சிற்றினங்கள் தற்போது *அயோனிக்சு* பேரினத்தின் கீழ் அங்கீகரிக்கப்பட்டுள்ளன:  

விலங்கியல் வல்லுநர்கள் ஆசியக் காட்டு நீர்நாயினை இந்த பேரினத்தில் சேர்க்கலாமா அல்லது அதன் சொந்த பேரினமான *ஆம்ப்லோனிக்சு*இல் சேர்க்கலாமா என்பதில் வேறுபடுகிறார்கள். இவர்கள் காங்கோ நகமற்ற நீர்நாய் இதன் சொந்த சிற்றினமா அல்லது  ஆப்பிரிக்க நகமற்ற நீர்நாயா என்பதிலும் வேறுபடுகின்றனர்.

## குறிப்புகள்

## மேற்கோள்கள்

## வெளி இணைப்புகள்
* World Register of Marine Species link: Aonyx Lesson, 1827  (+species list)
* 

பகுப்பு:பாலூட்டிகள்
சரத் குமார் முகோபாத்யாய்

**சரத் குமார் முகோபாத்யாய்** (**Sarat Kumar Mukhopadhyay)**  இந்தியாவின் மேற்கு வங்காளத்தைச் சேர்ந்த ஒரு வங்காள மொழிக்  கவிஞர் ஆவார். மொழிபெயர்ப்பாளராகவும்  நாவலாசிரியராகவும் கூட இவர் செயல்பட்டார். 

## தொழில்
முகோபாத்யாய் 1931 ஆம் ஆண்டு  ஒரிசா மாநிலம் பூரியில் 1931 ஆம் ஆண்டு ஆகத்து மாதம் 15 ஆம் தேதியன்று பிறந்தார் . கல்கத்தா பல்கலைக்கழகத்தில் பட்டம் பெற்றார் மற்றும் பட்டய மேலாண்மை நிறுவனத்தில் பட்டய கணக்கியல் பாடத்தில் தேர்ச்சி பெற்றார்.  இவருடைய முதல் கவிதைப் புத்தகம்  *சோனார்  அரின்* (தங்க மான்), 1957 ஆம் ஆண்டு பதிப்பிக்கப்பட்டது.  கொல்கத்தாவின் கிருட்டிபாசு இதழின் நான்கு பின் நவீனத்துவ பழம்பெரும் கவிஞர்களில் சரத் குமார் முகோபாத்யாயும் ஒருவர் என கருதப்படுகிறார்.    இவரது முதல் நாவலான *சகாபாசு*  தேசு என்ற வங்காள மொழி இலக்கியப் பத்திரிகையில் வெளியிடப்பட்டது, அந்த நேரத்தில் நாவல் வாசகர்களிடையே பெரும் விவாதத்தை உருவாக்கியது. இந்திரா காந்தி தேசிய திறந்தநிலைப் பல்கலைக்கழகத்தின் படைப்பாற்றல் எழுத்துத் திட்டத்தில் இவர் ஆலோசகராகப் பணியாற்றினார்.  2008 ஆம் ஆண்டில் முகோபாத்யாய் தனது *குமர் போரிர் மோட்டோ சந்த்* என்ற புத்தகத்திற்காக சாகித்ய அகாடமி விருதைப் பெற்றார்.  இவரது கவிதைகளின் தொகுப்பு ராபர்ட் மெக்னமாராவால் தி கேட் அண்டர் தி இசுடேர்சு என ஆங்கிலத்தில் மொழிபெயர்க்கப்பட்டது.   

சரத் குமார் முகோபாத்யாய் 2021 ஆம் ஆண்டு டிசம்பர் மாதம் 20 ஆம் தேதியன்று இறந்தார். 
## மேற்கோள்கள்


 
பகுப்பு:வங்காள மக்கள்
பகுப்பு:2021 இறப்புகள்
பகுப்பு:1931 பிறப்புகள்
பகுப்பு:சாகித்திய அகாதமி விருது பெற்றோர்
பகுப்பு:வங்காள எழுத்தாளர்கள்
வசை

**வசய்** (**Vasai**) இந்தியாவின் மகாராட்டிரா மாநிலத்தின் வடக்கு கொங்கண் மண்டலத்தில் அமைந்த பால்கர் மாவட்டத்தில் அமைந்த 89 வார்டுகள் கொண்ட வசாய்-விரார் மாநகராட்சியின் நிர்வாகத் தலைமையிட நகரம் ஆகும். மேலும் வசாய் மும்பை பெருநகரப் பகுதியின் ஒரு பகுதியாகும். வசய் நகரம்,  மும்பைக்கு 60 கிலோ மீட்டர் தொலைவில் உள்ளது. வசய் நகரத்தில் பிறந்த இந்தியாவின் முதல் கத்தோலிக்கக் கிறித்துவப் புனிதர், கொன்சாலோ கார்சியா ஆவார்.
## படக்காட்சியகம்

File:Map of Bassein from Portuguese Atlas (1630).jpg|thumb|right|வசை நகர வரைபடம், 1539
File:Bassein, Ruins of - St. Paul's (12673444635).jpg|thumb|right|சிதிலமடைந்த புனித பவுல் ஆலயம், (1855–1862)
File:Gonzalo Garcia (Window pane in the Cathedral of Pune).JPG|thumb|right|கொன்சாலோ கார்சியா, வசய் நகரத்தில் பிறந்த இந்தியாவின் முதல் கிறித்துவப் புனிதர்
File:Saint Gonsalo Garcia Church, Vasai.jpg|thumb|right| கொன்சாலோ கார்சியா சர்ச் 
File:Suruchihorse.jpg|thumb|right|குதிரையேற்றம், வசை நகரத்தின் சுருச்சி கடற்கரை 


## தட்ப் வெப்பம்

## இதனையும் காண்க
* வசாய்-விரார் மாநகராட்சி
## மேற்கோள்கள்

## வெளி இணைப்புகள்
* வசை-விரார் மாநகராட்சியின் இணையதளம்

பகுப்பு:பால்கர் மாவட்டம்
பகுப்பு:மகாராட்டிர மாநிலத்திலுள்ள ஊர்களும் நகரங்களும்
பகுப்பு:மகாராட்டிரத்திலுள்ள மாநகரங்கள்
ஜோகேஸ்வரி

**ஜோகேஸ்வரி** (**Jogeshwari**) இந்தியாவின் மகாராட்டிரா மாநிலத்தின் மும்பை புறநகர் மாவட்டத்தில் அமைந்த நகரம் ஆகும். இது மும்பை நகரத்திற்கு கிழக்கே, பெருநகரமும்பை மாநகராட்சியின் K/E வார்டு பகுதியில் அமைந்துள்ள்து. இது ஜோகேஸ்வரி பௌத்த குடைவரைகளுக்கு பெயர் பெற்றது. அந்தேரிக்கு வடக்கில் உள்ள ஜோகேஸ்வரியில் புறநகர் மின்சார தொடருந்து நிலையம் உள்ளது.

## இதனையும் காண்க
* ஜோகேஸ்வரி குகைகள்
## மேற்கோள்கள்

பகுப்பு:மும்பை
பகுப்பு:மும்பை புறநகர் மாவட்டம்
ஜூகூ

**ஜூகு** (**Juhu**) இந்தியாவின் மகாராட்டிரா மாநிலத்தின் பெருநகரமும்பை மாநகராட்சியில் அமைந்த மும்பை புறநகர் மாவட்டத்தின் கடற்கரைப் பகுதியாகும். இதன் மேற்கில் அரபுக் கடலும், வடக்கில் வெர்சொவா, கிழக்கில் சாந்த குரூஸ், தெற்கில் கர் பகுதியும் அமைந்துள்ளது. இது ஜுகு எனும் அழகிய கடற்கரையைக் கொண்டுள்ளது. மும்பை நகரத்திற்கு மேற்கில் அமைந்த ஜூகு பகுதி, மும்பையிலிருந்து 10 கிலோ மீட்டர் தொலைவில் உள்ளது.

## மேற்கோள்கள்

பகுப்பு:மகாராட்டிர மாநிலத்திலுள்ள ஊர்களும் நகரங்களும்
பகுப்பு:மும்பை புறநகர் மாவட்டம்
சோலகாப்பட்டி

**சோலகாப்பட்டி** (*Solakkapatti*) என்பது இந்திய ஒன்றியம்,  தமிழ்நாட்டின், கிருஷ்ணகிரி மாவட்டம், ஊத்தங்கரை வட்டத்துக்கு,  உட்பட்ட  ஒரு வருவாய் கிராமம் ஆகும். இது வேங்கடத்தாம்பட்டி ஊராட்சிக்கு உட்பட்டது.

## அமைவிடம்
இந்த ஊரானது மாவட்ட தலைநகரான கிருஷ்ணகிரியிலிருந்து 50 கிலோமீட்டர் தொலைவிலும், ஊத்தங்கரையில் இருந்து 2 கிலோமீட்டர் தொலைவிலும் உள்ளது.

## மக்கள் வகைப்பாடு
2011 மக்கள் தொகை கணக்கெடுப்பின்படி இந்த ஊரில் மொத்த வீடுகள் 	101, மொத்த மக்கள் தொகை 												410, இதில் 221 ஆண்களும், 189 பெண்களும் அடங்குவர்.

## மேற்கோள்


பகுப்பு:கிருஷ்ணகிரி மாவட்டத்திலுள்ள கிராமங்கள்
சமாரியம் பாசுபைடு

**சமாரியம் பாசுபைடு** (*Samarium phosphide*) என்பது SmP என்ற மூலக்கூற்று வாய்ப்பாட்டால் விவரிக்கப்படும் கனிம வேதியியல் சேர்மமாகும். சமாரியமும் பாசுபரசும் சேர்ந்து இச்சேர்மம் உருவாகிறது. சமாரியத்தின் பாசுபைடு சேர்மங்களில் இதுவும் ஒன்றாகும். 

## தயாரிப்பு
சமாரியத்தையும் பாசுபரசையும் சேர்த்து சூடுபடுத்தினால் சமாரியம் பாசுபைடு உருவாகிறது. 
:: Sm + P → SmP

## இயற்பியல் பண்புகள்
சமாரியம் பாசுபைடு கனசதுர திட்டத்தில் Fm3m  என்ற இடக்குழுவில் அலகு அளவு a = 0.5760 நானோமீட்டர், Z = 4, என்ற அளபுருக்களுடன் படிகங்களாக உருவாகிறது. இப்படிகத்தின் கட்டமைப்பு சோடியம் குளோரைடின் கட்டமைப்பை ஒத்ததாக உள்ளது.  
1315 -2020 பாகை செல்சியசு வெப்பநிலையில் இச்சேர்மம் தோன்றுகிறது. 

## வேதிப் பண்புகள்
சமாரியம் பாசுபைடு நைட்ரிக் அமிலத்துடன் சேர்ந்து எளிதில் சிதைவடைகிறது. 
   
## பயன்கள்
உயர் ஆற்றல் நிலை, உயர் அலைவரிசை பயன்பாடுகள், சீரொளி மற்றும் இதர ஒளியியல் இருமுனையங்களில் சமாரியம் பாசுபைடு ஒரு குறைக்கடத்தியாகப் பயன்படுத்தப்படுகிறது. 
## மேற்கோள்கள்

பகுப்பு:பாசுபைடுகள்
பகுப்பு:சமாரியம்(III) சேர்மங்கள்
பகுப்பு:குறைக்கடத்திகள்
பகுப்பு:பாறை உப்பு படிகக் கட்டமைப்பு
சுரைக்காய்பட்டி

**சுரைக்காய்பட்டி** (*Sorakkapatti*) என்பது இந்திய ஒன்றியம்,  தமிழ்நாட்டின், கிருஷ்ணகிரி மாவட்டம், ஊத்தங்கரை வட்டத்துக்கு,  உட்பட்ட  ஒரு வருவாய் கிராமம் ஆகும். இது வீரன குப்பம் ஊராட்சிக்கு உட்பட்டது.

## அமைவிடம்
இந்த ஊரானது மாவட்ட தலைநகரான கிருஷ்ணகிரியிலிருந்து 70 கிலோமீட்டர் தொலைவிலும், ஊத்தங்கரையில் இருந்து 22 கிலோமீட்டர் தொலைவிலும் உள்ளது.

## மக்கள் வகைப்பாடு
2011ஆம் ஆண்டு மக்கட்தொகை கணக்கெடுப்பின் படி இந்த ஊரில் மொத்த வீடுகள் 11, மொத்த மக்கள் தொகை 34, இதில் 13 ஆண்களும், 21 பெண்களும் அடங்குவர்.

## மேற்கோள்


பகுப்பு:கிருஷ்ணகிரி மாவட்டத்திலுள்ள கிராமங்கள்
சாந்தகுருஸ், மும்பை

**சாந்தகுருஸ்**,  மும்பை நகரத்திற்கு அருகமைந்த நகரப் பகுதிகளில் ஒன்றாகும். இது இந்தியாவின் மகாராட்டிரா மாநிலத்தின் மும்பை புறநகர் மாவட்டத்தில், பெருநகரமும்பை மாநகராட்சியின் பகுதிகளில் ஒன்றாகும். இங்கு சத்திரபதி சிவாஜி பன்னாட்டு வானூர்தி நிலையம் உள்ளது. சாந்தகுருஸ் மற்றும் கர் பகுதிகள் பெருநகரமும்பை மாநகராட்சியின்  H கிழக்கு மற்றும் மேற்கு வார்டுகளில் அமைந்துள்ளது. 12.98  சதுர கிலோ மீட்டர் பரப்பளவு கொண்ட சாந்தகுருஸ் பகுதி, 1991-ஆம் ஆண்டில்  6,75,951 மக்கள் தொகையும், மக்கள் தொகை அடர்த்தி ஒரு சதுர கிலோ மீட்டர் பரப்பளவில் 36,668 பேர் வீதம் இருந்தது.

## புவியியல்
சாந்தகுருசுக்கு தெற்கில் கர் பகுதியும், வடக்கில் வில்லே பார்லேயும், மேற்கில் ஜூகூ பகுதியும், மேற்கில் குர்லா மற்றும் பந்த்ரா பகுதிகளும் உள்ளது. சாந்தகுருஸ் பகுதி மேற்கு மற்றும் கிழக்கு என இரண்டாகப்ப் பிரிக்கப்பட்டுள்ளது.

## மேற்கோள்கள்

பகுப்பு:மும்பை
அருப் ராய்

**அருப் ராய்** (*Arup Roy*) இந்தியாவின் மேற்குவங்க மாநிலத்தைச் சேர்ந்த ஓர் அரசியல்வாதியாவார். 2011 ஆம் ஆண்டு மே மாதம் 20 ஆம் தேதியன்று இவர் மேற்கு வங்காள அரசாங்கத்தின் அமைச்சரவையில் கூட்டுறவுத் துறைக்கான அமைச்சராகப் பொறுப்பேற்றார். 2011 ஆம் ஆண்டு நடைபெற்ற மேற்கு வங்க மாநில சட்டமன்றத் தேர்தலில் அவுரா மத்திய தொகுதியில் இருந்து தேர்ந்தெடுக்கப்பட்ட சட்டமன்ற உறுப்பினராகவும் இருந்தார். 2016 மற்றும் 2021 ஆம் ஆண்டுகளில் நடைபெற்ற மேற்கு வங்க சட்டமன்றத் தேர்தலில் மீண்டும் தேர்ந்தெடுக்கப்பட்டார். அவுராவிலிருந்து இவர் அகில இந்திய திரிணாமுல் காங்கிரசின் மாவட்டத் தலைவராகவும் உள்ளார்.
## மேற்கோள்கள்

பகுப்பு:1956 பிறப்புகள்
பகுப்பு:வாழும் மக்கள்
பகுப்பு:மேற்கு வங்காள அரசியல்வாதிகள்
பகுப்பு:மேற்கு வங்காள நபர்கள்
யோகம் மங்களம்

**யோகம்**, **மங்களம்** ஆகிய சகோதரிகள் "யோகம் மங்களம்" என்றே அழைக்கப்பட்டனர். 1940களில் பிரபல நடனக் கலைஞர்களாகத் திகழ்ந்த இவர்கள், சில தமிழ்ப் படங்களிலும் நடித்துள்ளனர்.

யோகம் 1927-ம் வருடமும் மங்களம் 1930-ம் வருடமும் பிறந்தார்கள்...

முதன்முதலாக தமிழறியும் பெருமாள் படத்தில் இச்சகோதாரிகள் நடனமாடினார்கள். மங்களம் சிறு வயது தமிழறியும் பெருமாளாக நடித்தார்.

அதைத் தொடர்ந்து கண்ணாம்பா தயாரித்த ஹரிச்சந்திரா, ஜெகதலபிரதாபன் ஆகிய படங்களில் சகோதரிகள் நடனமாடினர்.

மகாரதி கர்ணா ஹிந்திப்படத்தில் மங்களம் மட்டும் நடனமாடினார். தெலுங்கு மாயமச்சிந்திரா (1945) திரைப்படத்தில் மங்களம்
கலிங்கா கதாபாத்திரத்தில் நடித்தார்.

1947-ல் ருக்மாங்கதன் திரைப்படத்தில் மங்களம் கதாநாயகியாக நடித்தார்.
தொடர்ந்து ஸ்ரீ முருகன், வேதாள உலகம், சுதர்சன் ஆகிய திரைப்படங்களிலும் அவர் நடித்தார்.

சகோதரிகளில் ஐந்தடி உயரம் கொண்ட யோகத்தை விட ஐந்தே காலடி உயரமும், உயரத்திற்கேற்ற உடலமைப்பும்,
சினிமாவிற்கேற்ற முகவெட்டும் கொண்ட மங்களத்திற்கே படவாய்ப்புகள் அதிகம் அமைந்தன.

## மேற்கோள்கள்

பகுப்பு:தமிழ்த் திரைப்பட நடிகைகள்
பகுப்பு:20 ஆம் நூற்றாண்டின் இந்திய நடிகைகள்